ફ્રાન્સના પાટનગર પેરિસમાં આતંકવાદીઓએ શ્રેણીબદ્ઘ હુમલાઓમાં ઓછામાં ઓછા ૧૩૦ જણની કરેલી હત્યાઓ માટે જેહાદીઓને દોષી ગણાવાઈ રહ્યા છે અને જેહાદીઓને નાબૂદ કરવા માટેની વૈશ્વિક હાકલમાં આ ત્રણેય ઉમેદવાર સંગઠિત થયા હતા. અમેરિકાના ભૂતપૂર્વ વિદેશ પ્રધાન હિલેરી કિલન્ટને કહ્યું હતું કે આપણે ઈસ્લામ સામે જંગે નથી ચડવાનું. આપણે હિંસક ત્રાસવાદ સામે જંગે ચડ્યા છીએ. ફ્રાન્સના લોકો પ્રત્યે આપણી સહાનુભૂતિ અને પ્રાર્થના છે, પણ આ પૂરતું નથી. નિર્દય, ક્રૂર અને હિંસક જેહાદી ત્રાસવાદી જૂથને અંકુશમાં રાખવાનું નહીં પણ એને ખતમ જ કરી દેવાનું છે.